laion/Wikipedia-Exotic huggingface dataset:
C (პროგრამირების ენა)

პროგრამირების ენა C შეიქმნა 1972 წელს, მისი შექმნა პირველად დაიწყო 1969 წელს დენის რიტჩის მიერ, როდესაც ის კენ ტომპსონთან ერთად მუშაობდა Unix ოპერაციული სისტემის დიზაინზე. ძირითადი მიზანი ამ ენის დაწერისას იყო, რომ C ყოფილიყო მოსახერხებელი პროგრამირებისთვის. დღესდღეობის არსებობს ენის სამი სტანდარტი: არაოფიციალური, რომელიც ემყარებოდა დენის რიტჩის წიგნს The C Programming Language. ეს "სტანდარტი" მანამ იყო ძალაში, სანამ გამოვიდოდა ANSI/ISO-ს C პროგრამირების ენის სტანდარტი, რომელიც 1989 წელს გამოვიდა. ეს სტანდარტი განსაზღვრავდა როგორც თავად C ენის სტრუქტურას, აგრეთვე მის სტანდარტულ ბიბლიოთეკას. ამ სტანდარტს ხშირად მოიხსენიებენ როგორც ANSI C. C99 სტანდარტი, რომელიც წარმოადგენდა ANSI სტანდარტის გაფართოებას. ძირითადი სიახლეებია 64-ბიტიანი პროცესორების და მრავალენოვანი სიმბოლოების მხარდაჭერა. C11 სტანდარტი, 2011 წლის 8 დეკემბერს გამოქვეყნებული იქნა ახალი სტანდატი C პროგრამირების ენისათვის (ISO/IEC 9899:2011). მალე ზოგიერთი შესაძლებლობა უკვე მხარდაჭერილი იყო კომპაილერ GCC და Clang-ის მიერ. ↑ "The History of the C Programming Language". დაარქივებულია ორიგინალიდან — 2015-02-19. ციტირების თარიღი: 2014-08-20. ↑ Information technology -- Programming languages -- C
პერიოდული ცხელების სინდრომი

პერიოდული ცხელების სინდრომი (ანუ აუტოანთებითი სინდრომი) ხასიათდება შემდეგ სიმპტომთა ერთობლიობით: ცხელება, სახსრების ტკივილი, მუცლის ტკივილი. იგი შეიძლება განაპირობოს ქრონიკული პათოლოგიები, მაგ. ამილოიდოზი. განახლებული ფორმულირების მიხედვით, «აუტოიმუნური სინდრომები» არის თანდაყოლილ დაავადებათა ჯგუფი, რომლებისთვისაც დამახასიათებელია შეტევითი და რეციდიული ხასიათის კანის ანთებითი დაზიანება და პერიოდული ცხელება, სხეულის ტემპერატურის მატებით. პერიოდული ცხელების სინდრომები განსხვავდებიან იმუნოდეფიციტურ მდგომარეობებისაან, რომელიც ასევე ხასიათდება ხშირი ინფექციებითა და ინფექციით განპირობებული ცხელებით. ოჯახური ხმელთაშუაზღვის ცხელება ჰიპერიმუნოგლობულინემია "დ", განმეორებითი ცხელებით. ეს პათოლოგია მევალონური აციდურიასთან ერთად განპირობებულია მევალონატის კინაზას დეფიციტით. TNF რეცეპორთან ასოცირებული პერიოდული ცხელების სინდრომი მაკლ-ველსის სინდრომი (ურტიკარია-სიყრუე-ამილოიდოზი) ოჯახური გაციების ურტიკარია (ოჯახური გაციების აუტოანთებითი სინდრომი) ახალშობილთა შეტევითი მულტისისტემური ანთებითი დაავადება პერიოდული ცხელება, აფტოზური სტომატიტი, ფარინგიტი და ადენიტი ბლაუ-სინდრომი პიოგენური სტერილური ართრიტი, განგრენოზული პიოდერმა, აკნე ↑ Stojanov S, Kastner DL (2005) Familial autoinflammatory diseases: genetics, pathogenesis and treatment J. Curr Opin Rheumatol 17(5):586–99 ↑ William James, Timothy Berger; Elston, Dirk (2005). Andrews' Diseases of the Skin: Clinical Dermatology. (10th ed.). Saunders. ISBN 0721629210. ↑ Houten SM, Frenkel J, Waterham HR, (2003) Isoprenoid biosynthesis in hereditary periodic fever syndromes and inflammation J. Cell. Mol. Life Sci. 60 (6) 1118–34[მკვდარი ბმული] Artickle[მკვდარი ბმული] PMID 12861380
ხვლიკი (კომიქსი)

ხვლიკი (დოქტორი კურტ კონორსი) — კომპანია მარველ კომიქსების ერთ-ერთი სუპერბოროტმოქმედი. შექმნეს სტენ ლიმ და სტივ დიტკომ. პირველად ხვლიკი გამოჩნდა კომიქსში The Amazing Spider-Man ("საოცარი ადამიანი ობობა" №6, ნოემბერი 1963წ.), აქ ის შეიქმნა როგორც ადამიანი ობობას მტერი. Lizard's Profile at Spiderfan.org დაარქივებული 2013-01-19 საიტზე Wayback Machine. Lizard on the Marvel Universe Character Bio Wiki Ultimate Lizard on the Marvel Universe Character Bio Wiki
ფილიპ II (ბურგუნდია)

ფილიპ II გულადი (ფრანგ.: Philippe II de Bourgogne, le Hardi; დ. 15 იანვარი, 1342, პონტუაზი, საფრანგეთი — გ. 27 აპრილი, 1404, ჰალე, ბელგია) — ბურგუნდიის ჰერცოგი და დინასტიის დამაარსებელი, საფრანგეთის მეფის ჟან II კეთილის მეოთხე ვაჟი. მეტსახელი „მამაცი“ ფილიპმა ჯერ კიდევ 14 წლის ასაკში 1356 წელს პუატიეს ბრძოლაში გამოჩენილი სიმამაცისათვის მოიპოვა, თუმცა იმავე ბრძოლაში იგი მამასთნ ერთად ტყვედ ჩაუვარდა ინგლისელებს და 1360 წლამდე ტყვეობაში იმყოფებოდა ლონდონში. 1360 წელს საფრანგეთში დაბრუნებულ ფილიპს მამამისმა უბოძა საჰერცოგოს რანგში აყვანილი ტურენის საგრაფო, ხოლო 1363 წელს ბურგუნდიის საჰერცოგო და მიანიჭა საფრანგეთის პირველი პარის ტიტული. იმავე წელს იმპერატორმა კარლ IV-ემ მას მიუბოძა ზემო ბურგუნდიის (იგივე ფრანშ-კონტე) გერმანული მიწები. 1384 წელს მან ფლანდრიის გრაფინია მარგარიტა III-ზე ქორწინებით ფლანდრიის მიწებიც მიიერთა. ფლანდრიის ქალაქებმა გენტმა, ბრიუგემ და იპრმა ფილიპ ვან ერტეველდეს მეთაურობით ფილიპს წინააღმდეგობა გაუწიეს, თუმცა საბოლოოდ დამარცხდნენ 1382 წლის 27 ნოემბერს როოსებეკეს ბრძოლაში. საფრანგეთის მეფე შარლ V-ის გარდაცვალების შემდგომ ფილიპი ძმებთან, ჰერცოგებთან ლუი I დ’ანჟუსა და ჟან I დე ბერისთან ერთად საფრანგეთის მეფის შარლ VI-ეს რეგენტი იყო. 1388 წელს იგი რეგენტობას ჩამოაშორა შარლ VI მინისტრმა მარმუსემ, თუმცა შარლის გაგიჟების შემდგომ 1392 წელს იგი კვალავ რეგენტი გახდა. ფილიპს მარგარიტა III ფლანდრიელთან ქორწინებაში შეეძინა შვილები: ჟან I უშიში — ბურგუნდიის ჰერცოგი (1371–1419) შარლი (1372–1373) მარგარეტი (1374–1441) — გრაფინია დე მორტენი, ჰოლანდიის, ენოს გრაფისა და ბავარია-შტაუბინგის ჰერცოგის ვილჰელმის მეუღლე კატრინი (1378–1425) — ავსტრიის ჰერცოგის ლეოპოლდ IV-ის მეუღლე. მარი (1384–1422) — სავოიის გრაფის ამადეო VIII-ს მეუღლე ანტუანი (1384–1415) — ბრაბანტისა და ლიმბურგის ჰერცოგი. ფილიპ II (1388–1419) — ნევერის გრაფი. ბონი (1379–1399) ლუი (1377–1378)
დენიზლი

დენიზლი (თურქ. Denizli) - ქალაქი თურქეთის სამხრეთ-დასავლეთში, დენიზლის პროვინციის ადმინისტრაციული ცენტრი. 2006 წლის მონაცემებით ქალაქის მოსახლეობა 323,151 კაცს შეადგენდა.
დუზჯე

დუზჯე (თურქ. Düzce) — ქალაქი ჩრდილო-დასავლეთ თურქეთში, მარმარილოს ზღვის რეგიონში, დუზჯეს პროვინციის ადმინისტრაციული ცენტრი. ქალაქის მოსახლეობა 2012 წელს 135,557 შეადგენდა. დუზჯე დაზარალდა 1999 წლის 17 აგვისტოსა და 12 ნოემბერს მომხდარი მიწისძვრების შედეგად.
გუანჯოუს მეტროპოლიტენი

გუანჯოუს მეტროპოლიტენი (ჩინ.: 广州地铁) — მეტროპოლიტენის სისტემა ჩინეთის ქალაქ გუანჯოუში. გაიხსნა 1999 წელს და წარმოადგენს ჩინეთის მე-4 მეტროს. 2008 წლის მონაცემებით შედგება 4 ხაზზე არსებული 60 სადგურისგან. საერთო სიგრძე — 116 კმ.-ია. იმართება გუანჯოუს მეტროს კორპორაციის მიერ (Guangzhou Metro Corporation). გუანჯოუში მეტროპოლიტენის აშენება გადაწყდა 1989 წელს. მშენებლობა დაიწყო 1993 წელს. პირველი ხაზი ამუშავდა 1999 წლის 28 ივნისს. 2002 წელს გაიხსნა მეორე ხაზი, 2005-ში კი — მესამე და მეოთხე ხაზები. ხაზები აღინიშნება ნომრებით და ფერებით. ხაზი 1 (ყვითელი): «სილანი» - «გუანჯოუს აღმოსავლეთ სადგური» ხაზი 2 (ლურჯი): «სანიუიანლი» - «ვანშენვეი» ხაზი 3 (ნარინჯისფერი): «გუანჯოუს აღმოსავლეთ სადგური», «ტიანჰეს ავტოსადგური» - «პანიუის მოედანი» ხაზი 4 (მწვანე): «ვანშანვეი» - «ცინჩჟოუ» 2008 წლის მონაცემებით 802 ვაგონი მუშაობს: ხაზებზე 1 და 2 — Movia 456 (Bombardier-ისა და Changchun-ის წარმოება), ხაზზე 3 — ერთობლივი ნაწარმი Zhuzhou-სა და Siemens AG-ის, 4-ზე კი — Kawasaki-ის და Sifang-ის. მეტროპოლიტენების სია ვიკისაწყობში არის გვერდი თემაზე: გუანჯოუს მეტროპოლიტენი ოფიციალური საიტი დაარქივებული 2009-03-09 საიტზე Wayback Machine. გუანჯოუს მეტროპოლიტენი საიტზე UrbanRail დაარქივებული 2010-11-10 საიტზე Wayback Machine.
The Show Must Go On (Queen-ის სიმღერა)

„The Show Must Go On“ — როკ-ჯგუფ Queen-ის სინგლი ალბომიდან Innuendo. სიმღერაში აღნიშნულია ფრედი მერკურის სურვილი, კვლავ გამოვიდეს სცენაზე, მიუხედავად იმისა, რომ სიცოცხლე დასასრულს უახლოვდება. კომპოზიცია ითვლება Queen-ის ერთ-ერთ ყველაზე ემოციურ ნომრად. The Show Must Go On - 4:31 Keep Yourself Alive - 3:46 ↑ Donald A. Guarisco. Queen – The Show Must Go On Allmusic. Retrieved 23 May 2011
ჯავა პროგრამირების ენის სინტაქსი

Java პროგრამირების ენის სინტაქსი მნიშვნელოვნად წააგავს C++ სინტაქს. თუმცა Java აგებულია როგორც ექსკლუზიურად ობიექტურად ორიენტირებული ენა. ძირითადი წყარო Java პროგრამირების ენის აგებულების შესახებ არის Java პროგრამირების ენის სპეციფიკაცია, რომელიც ხელმისაწვდომია როგორც ნაბეჭდი, ასევე ელექტრონული სახით. მომავალი და დამუშავებაში მყოფი დეტალების შესახენ ინფორმაცია შეიძლება მოძიებულ იქნას The Java Community Process (Java საჯარო პროცესი) ვებ-გვერდიდან. პროგრამა Java-ზე იწერება Unicode-ის სიმბოლოებით. Unicode-ის განვითარების შესაბამისად Java-ში მხარდაჭერილი Unicode-ის ვერსიაც იცვლებოდა. გარდა პირდაპირი შეყვანისა, ნებისმიერი Unicode სიმბოლოს ჩასაწერად, Java-ში გამოიყენება შემდეგი აგებულება \uxxxx (UnicodeEscape), სადაც xxxx აღნიშნავს შესაბამისი სიმბოლოს Unicode კოდს თექვსმეტობით აღრიცხვის სისტემაში. ასე, მაგალითად, ქართული ასო ანი Java-ზე ჩაიწერება როგორც \u10D0. Java-ში გამოიყენება ორი სახის კომენტარი. // კომენტარი რომელიც ორი დახრილი ხაზით იწყება. ეს კომენტარი ხაზის ბოლომდეა მოქმედი. /* კომენტარი, რომელიც იწყება დახრილი ხაზის და ვარსკლავის სიმბოლოთი, და ბოლოვდება ვარსკლავის და დახრილი ხაზით სიმბოლოთი. ეს კომენტარი შეიძლება რამდენიმე ხაზს მოიცავდეს. */ საკვანძო სიტყვა განისაზღვრება როგორც ერთ-ერთი ქვემოთ მოყვანილი ცხრილიდან. იდენტიფიკატორი განისაზღვრება როგორც ნებისმიერი სიგრძის Unicode სიმბოლოების მიმდევრობა (გარდა თეთრი სივრცის სიმბოლოსი), რომელიც იწყება Java ასოთი და შემდეგ გრძელდება Java ასოთი ან Java ციფრით. Java ასო განისაზღვრება როგორც Character.isJavaIdentifierStart(int)..... ↑ Java პროგრამირების ენის სპეციფიკაცია ↑ The Java Community Process ↑ Java და Unicode ვერსიების შესაბამისობა ↑ Unicode-ის სიმბოლოების გამოსახვა Java-ში ↑ თეთრი სივრცის სიმბოლოს განმარტება Java-ში
პერფორაცია

პერფორაცია (ლათ. perforo) — გახვრეტას, ნახვრეტის გაკეთებას ან გამჭოლ დაზიანებას ეწოდება. პერფორაციის შედეგად საგანი ხდება „პერფორირებული“. პერფორაციის განმაპირობებელს ფაქტორს ან საგანს ეწოდება „პერფორატორი“. პერფორაციის ხელსაწყოს გამოგონებისთანავე (1840-1850 წლებში) პერფორაციამ ფართო გამოყენება ჰპოვა სხვადასხვა სფეროში. პერფორაცია გამოიყენება ფილატელიაში: ფურცელზე განთავსებული საფოსტო მარკები შემოსაზღვრულია ნახვრეტებით ისე, რომ ჰორიზონტალური და ვერტიკალური პერფორირებული ხაზები თითოეული მარის გარშემო ქმნიან ჩარჩოს. პერფორაციის ხაზი გამიჯნავს მარკებს ერთმანეთისაგან და ამავდროულად აიოლებს მარკების გაცალცალკევებას. საფოსტო მარკების განცალცალკევების ერთ-ერთი მეთოდია დაკბილვასა და გაჭრასთან ერთად. მარკებზე პერფორაციის ზომები (ნახვრეტების სიხშირე, დაშორება, დაიმეტრი) ცვალებადია. პერფორაცია ამ დანიშნულებით გამოიყენება 1840-იანი წლებიდან დღემდე.
ეკონომიკური თანამშრომლობისა და განვითარების ორგანიზაცია

ეკონომიკური თანამშრომლობისა და განვითარების ორგანიზაცია (ეთგო, ინგლ. Organization for Economic Co-operation and Development — OECD) — განვითარებული ქვეყნების, რომლებიც ცნობენ წამომადგენლობითი დემოკრატიისა და თავისუფალი საბაზრო ეკონომიკის პრინციპებს, საერთაშორისო ეკონომიკური ორგანიზაცია. დღესდღეობით მისი წევრი ქვეყნებია: ავსტრალია, ავსტრია, ახალი ზელანდია, აშშ, ბელგია, გერმანია, დანია, გაერთიანებული სამეფო, ესპანეთი, იაპონია, ირლანდია, ისლანდია, იტალია, კანადა, ლუქსემბურგი, ნიდერლანდები, ნორვეგია, პორტუგალია, საბერძნეთი, საფრანგეთი, ფინეთი, შვედეთი, შვეიცარია, ჩილე, ჩეხეთი, ესტონეთი, უნგრეთი, ისრაელი, კორეა, მექსიკა, პოლონეთი, სლოვაკეთი, სლოვენია, თურქეთი; შეიქმნა 1948 წელს სახელწოდებით „ევროპული ეკონომიკური თანამშრომლობის ორგანიზაცია“ (Organisation for European Economic Co-operation — OEEC) მარშალის გეგმის ფარგლებში ევროპის რეკონსტრუქციის პროექტების კოორდინირებისთვის. ორგანიზაციის შტაბ-ბინა მდებარეობს პარიზში (Château de la Muette). გენერალური მდივანია (2006-დან) ხოსე ანხელ გურია ტრევინიო (მექსიკა). ორგანიზაციის მმართველი ორგანოა წარმომადგენელი ქვეყნების - ორგანიზაციის წევრების საბჭო. ყველა გადაწყვეტილება მიიღება კონსენსუსის საფუძველზე. ენციკლოპედია „ბრიტანიკა“
ბურდურის ტბა

ბურდურის ტბა (თურქ. Burdur Gölü) — ტექტონიკური წარმოშობის მარილიანი ტბა თურქეთში, ბურდურისა და ისპარტის პროვინციებში. მდებარეობს ზღვის დონიდან 845 მეტრზე, მცირე აზიის ნახევარკუნძულის სამხრეთ-დასავლეთ ნაწილში. ზედაპირის ფართობი 250 კმ², აუზის ფართობი 6150 კმ², მაქსიმალური სიღრმე 110 მ. 1994 წლის 13 ივლისიდან ბურდურის ტბას როგორც ჭარბტენიან ტერიტორიას რამსარის კონვენცია იცავს. ↑ Burdur Gölü დაარქივებული 2017-10-21 საიტზე Wayback Machine. (თურქული) ↑ Ramsar List. Ramsar.org. დაარქივებულია ორიგინალიდან — 9 აპრილი 2013.
ედირნე

ედირნე (ასევე ადრიანოპოლი, ბერძ. Αδριανούπολις; ბულგ. Одрин) — ქალაქი თურქეთის ჩრდილო-დასავლეთში, ედირნეს პროვინციის ადმინისტრაციული ცენტრი. მდებარეობს ქვეყნის ევროპულ ნაწილში, მდინარე მარიცაზე საბერძნეთის საზღვართან. მოსახლეობის რაოდენობა 2002 წელს 128,400 კაცი. ბიზანტიის იმპერიის ხანაში ქალაქში იყო შერეული, ძირითადად, ბერძნულ–ბულგარული მოსახლეობა. იყვნენ ასევე სომხები. ოსმანთა ხანგრძლივი ბატონობის მიუხედავად, თურქები და ზოგადად მუსლიმები არასდროს შეადგენდნენ ქალაქის უმრავლესობას. ასევე უმრავლესობას არ შეადგენდა არც ერთი ეთნოლინგვისტური ჯგუფი, მაგრამ ყველაზე მრავალრიცხოვანი იყო ბერძნული მოსახლეობა, რომელიც XX საუკუნის დასაწყისში 27,5 %–ს შეადგენდნენ. 1905 წლის მონაცემებით 80 ათასიანი ქალაქის ეთნორელიგიური სურათი ასე გამოიყურებოდა: 36 ათასი ქრისტიანი (45 %), მათ შორის: 22 ათასი ბერძენი 10 ათასი ბულგარელი 4 ათასი სომეხი 30 მუსლიმი (37.5 %), მათ შორის 10 ათასი თურქი 20 ათასი ალბანელები, მუსლიმი ბოშები, პომაკები, ჩერქეზები, თათრები და სხვა მუჰაჯირები 12 ათასი იუდეველი (15 %) (ძირითადად ლადინოზე მოლაპარაკე) 2 ათასი სხვა ქრისტიანთა და ებრაელთა ძირითადმა ნაწილმა ქალაქი დატოვა 1923 წელს. დღეს ქალაქში ცხოვრობენ თურქები (95 %) და მუსლიმი ბოშები ნიკიფორე ბრიენი (1062—1139) – ისტორიკოსი მეჰმედ II (1432—1481) – სულთანი კირილე VI – კონსტანტინოპოლის პატრიარქი (1813–1818) დიონისე V – კონსტანტინოპოლის პატრიარქი (1887–1891) კონსტანტინე კუმანუდისი (Κωνσταντηνος Κουμανουδης, 1874—1962) – ბერძნული წარმოშობის სერბი მწერალი და პოლიტიკოსი ნიკოს ზაქარიადისი (Νικος Ζαχαριαδης, 1903—1973) – საბერძნეთის კომპარტიის გენ. მდივანი რაფეტ ელ რომანი (დ. 1968) – თურქი მომღერალი ვალენტი (328—378) – იმპერატორი მეჰმედ I (1382—1421) – სულთანი მურად II (1404—1451) – სულთანი სელიმ I (1470—1520) – სულთანი მეჰმედ IV (1642—1693) – სულთანი სულეიმან II (1642—1691) – სულთანი აჰმედ II (1643—1695) – სულთანი ედირნეს ოფიციალური საიტი (თურქ.)
ელაზიღი

ელაზიღი (ყოფილი მამურატ ალ-აზიზი) — ქალაქი აღმოსავლეთ ანატოლიაში, თურქეთში, ელაზიღის პროვინციის ადმინისტარციული ცენტრი. 2012 წლის აღწერის მონაცემებით, ელაზიღში 347,857 ადამიანი ცხოვრობდა. ელაზიღი მდებარეობს ზღვის დონიდან 1,067 მეტრზე. ქალაქ ელაზიღის მერი არის სულეიმან სულმანოღლუ. ვიკისაწყობში არის გვერდი თემაზე: ელაზიღი მუნიციპალიტეტის ოფიციალური საიტი გუბერნატორის ოფიციალური საიტი Elazığ Current Presentation Site Elazığ
ბარჯელო

ბარჯელო (იტალ. Bargello), ცნობილია ასევე როგორც სახალხო სასახლე (იტალ. Palazzo del Popolo) — სამხატვრო მუზეუმი ფლორენციაში. ყოფილი ყაზარმა და ციხე. სიტყვა „Bargello“ წარმოიშვა ძვ. ლათ. bargillus-დან (გოთ. bargi, ან გერმ. burg-დან) და ნიშნავს სასახლეს, გამაგრებულ კოშკს. შუა საუკუნეებში ეს სახელი მიითვისა სამხედრო კაპიტანმა, რომელიც მშვიდობას იცავდა („კაპიტანი სამართლიანობა“). ფლორენციაში იგი მიწვეული იყო სხვა ქალაქიდან, რათა შეწინააღმდეგებოდა პროტექციონიზმს. სახელი „ბარჯელო“ ასევე გადატანილ იქნა კაპიტნის ოფისზე. „ბარჯელოს“ სასახლე თავდაპირველად ააგეს Capitano del Popolo-სთვის (სახალხო კაპიტანი). 1926 წლიდან გახდა პოდესტის და ქალაქის უმაღლესი მაგისტრატის რეზიდენცია. 1865 წელს შენობა გადააკეთეს ერუვნულ მუზეუმად (იტალ. Museo Nazionale del Bargello), XIV-XVII საუკუნებიის იტალიური სკულპტურის საჩვენებლად. შეგიძლიათ იხილოთ მედიაფაილები თემაზე „ბარჯელო“ ვიკისაწყობში. Bargello National Museum. Ministry of Cultural Heritage. დაარქივებულია ორიგინალიდან — 22 ივნისი 2013. ციტირების თარიღი: 14 August 2013. Palace of Bargello. ItalyGuides. ციტირების თარიღი: July 24, 2006. Bargello Overview - The Museums of Florence - The Bargello Museum The National Bargello Museum by Turismo intoscana
უხანის მეტროპოლიტენი

უხანის მეტროპოლიტენი (ჩინ.: 武漢軌道交通) — მეტროპოლიტენის სისტემა ჩინეთის ქალაქ უხანში. მიეკუთვნება მსუბუქლიანდაგიანებს. 2007 წლის მონაცემებით შედგება 1 ხაზისგან, მაგრამ იგეგმება 7. 10 სადგურისგან შემდგარი პირველი ხაზი „ხანკოუ“ — გაიხსნა 2004 წლის 28 სექტემბერს. ხაზი 1-ის სიგრძე — 10,2 კმ.-ია. იგი შედგება 10 სადგურისაგან. 2010 წლისთვის ხაზი ორივე მხარის მიმართულებით უნდა გაიზრდოს 30 კმ.-მდე. სავარაუდოდ შეადგენს 26 სადგურს. ყველა სადგური ხანკოუშია და არ კვეთს მდინარეს. 2007 წელს გაიხსნა შემდეგი სადგურები: „ზონგუან“  (ჩინ.: 宗關, ინგლ. Zongguan) „ტაიპინიანი“ (ჩინ.: 太平洋, ინგლ. Taipingyang) „ციაოკოულო“ (ჩინ.: 橋口路, ინგლ. Qiaokoulu) „ჩონჟენლუ“ (ჩინ.: 崇仁路, ინგლ. Chongrenlu) „ლიჩჟიბეილუ“ (ჩინ.: 利濟北路, ინგლ. Lijibeilu) „იოილუ“ (ჩინ.: 友誼路, ინგლ. Youyilu) „ჩჟიანხანლუ“ (ჩინ.: 江漢路, ინგლ. Jianghanlu) — გადასასვლელი მე-2 ხაზზე. „დაჩჟილუ“ (ჩინ.: 大智路, ინგლ. Dazhilu) „სანიანლუ“ (ჩინ.: 三陽路, ინგლ. Sanyanglu) „ჰუანპულუ“ (ჩინ.: 黃埔路, ინგლ. Huangpulu)
გიგა ჯაფარიძე

გიგა შალვას ძე ჯაფარიძე (დ. 29 მაისი, 1924, ონი — გ. ნოემბერი, 2003) — ქართველი მსახიობი, რეჟისორი, საქართველოს სსრ სახალხო არტისტი (1980). 1959 წელს მისი ინიციატივით გაიხსნა სახალხო თეატრი ამბროლაურში. 1961 წლიდან იყო ონის სახალხო თეატრის დამაარსებელი, რეჟისორი და სამხატვრო ხელმძღვანელი. მისთვის დამახასიათებელი იყო უშუალობა, სცენური სიმართლე, მკაფიო მეტყველება, გარდასახვის უნარი. შესრულებული როლებიდან აღსანიშნავია: სვიმონ ლიონიძე (დ. ერისთავის „სამშობლო“), ბახა (ვაჟა-ფშაველას „მოკვეთილი“), ბესიკი (ლ. გოთუას „მეფე ერეკლე“), ვ. კიკვიძე (ვ. დარასელის „კიკვიძე“), ჰამლეტი (უ. შექსპირის „ჰამლეტი“), ოიდიპოსი (სოფოკლეს „ოიდიპოს მეფე“), ლირი (უ. შექსპირის „მეფე ლირი“), ესოპე (გ. ფიგეირედუს „მელა და ყურძენი“), და სხვა. ამბროლაურისა და ონის სახალხო თეატრების სცენაზე დადგა მრავალი პიესა. ააღორძინა მივიწყებული ქართული ხალხური საკრავი გუდასტვირი, რომლის საუკეთესო შემსრულებელი თვითონვე იყო. ავტორია პიესებისა „ნაძვნარის საიდუმლო“, „ღატაკი მილიონერი“, „ხიბლი წუხილისა“, „ოი, დედა ენა!“, „კლდებოძალის ვარსკვლავი“. გადაღებულია ფილმში „ერთ პატარა ქალაქში“ (მოხუცი, 1986). არის ახალგაზრდობისა და სტუდენტთა VI მსოფლიო ფესტივალის (1958) დიპლომანტი, საკავშირო და რესპუბლიკური ფესტივალების მრავალგზის ლაურეატი. ავალიანი რ., ქართული საბჭოთა ენციკლოპედია, ტ. 11, თბ., 1987. — გვ. 543. გიგა ჯაფარიძე — საქართველოს ბიოგრაფიული ლექსიკონი
ჰაქიარის პროვინცია

ჰაქიარის პროვინცია (თურქ. Hakkâri ili) — პროვინცია (ილი) თურქეთში, აღმოსავლეთ ანატოლიის რეგიონში. ადმინისტრაციული ცენტრი — ქალაქი ჰაქიარი. მოიცავს 4 რაიონს. პროვინციას აღმოსავლეთით ესაზღვრება ირანის პროვინცია დასავლეთი აზერბაიჯანი, სამხრეთით ერაყი. ასევე ვანისა (ჩრდილოეთით) და შირნაქის (დასავლეთით) პროვინციები. მოსახლეობა 272 ათ. ადამიანი (2007), უდიდესი ქალაქია:ჰაქიარი (58 ათ. ადამიანი, 2007). მოსახლეობის ძირითადი ნაწილი არის ქურთი. პროვინცია შეიქმნა ვანის პროვინციის სამხრეთი ნაწილისაგან 1936 წელს. თურქეთის რეგიონები თურქეთის პროვინციები თურქეთის რაიონები Province of HAKKARI ↑ თურქეთის სტატისტიკის ინსტიტუტი, MS Excel document – City and Village Population, Annual Growth Rate of Population, Surface Area and Population Density by Districts ↑ Population of provinces by years - 2000-2018 — Turkish Statistical Institute. <a href="https://wikidata.org/wiki/Track:Q1375058"></a> ↑ Turkish Statistical Institute — 1926. <a href="https://wikidata.org/wiki/Track:Q1375058"></a><a href="https://wikidata.org/wiki/Track:Q55720486"></a>
არუბა

არუბა (ნიდერლ. Aruba) — კუნძული კარიბის ზღვაში, მდებარეობს ვენესუელის ჩრდილოეთით და არის ნიდერლანდების სამეფოს შემადგენელი ქვეყანა (2010 წლის ოქტომბრიდან თვითმართვადი სახელმწიფოებრივი წარმონაქმნის სტატუსი). არუბას დედაქალაქია ორანესტადი. 1449 წელს არუბა ესპანელებმა აღმოაჩინეს. 1636 წელს კუნძული ჰოლანდიელებმა დაიპყრეს, ხოლო 1986 წლიდან მოყოლებული ნიდერლანდების სამეფოს ავტონომიას წარმოადგენს. არუბას ოფიციალურ რელიგიად გამოცხადებულია კათოლიციზმი, მისი აღმსარებელი მოსახლეობის 81 პროცენტია. არუბასათვის ცხელი, ტროპიკული კლიმატია დამახასიათებელი. მთელი წლის მანძილზე დღიური ტემპერატურა 29-40 გრადუსში მერყეობს. ქვეყანაში ვიზიტისათვის საუკეთესო დროა სექტემბრიდან დეკემბრამდე. ამ პერიოდში ნაკლებად ცხელა და გარეთ გასვლა სასიამოვნოა. არუბაში იშვიათი მოვლენაა წვიმა. ძირითადად ოქტომბრისა და ნოემბრის თვეებში წვიმს, ისიც ღამით. არუბას ოფიციალური ენებია ნიდერლანდური და პაპიამენტო. მათ შემდეგ პოპულარულია ესპანური და ინგლისური ენები. საგანმანათლებლო სისტემა ოფიციალურ ენაზეა დაფუძნებული. ნიდერლანდების სამეფო კარიბის ზღვა Government of Aruba Aruba.com ↑ Migge, Bettina; Léglise, Isabelle; Bartens, Angela (2010) Creoles in Education: An Appraisal of Current Programs and Projects. Amsterdam: John Benjamins Publishing Company, გვ. 268. ISBN 978-90-272-5258-6.  ↑ World Population Prospects: The 2012 Revision, UNDESA. ↑ Aruba დაარქივებული 2011-06-04 საიტზე Wayback Machine. , The World Factbook.
პალაკაციო

პალაკაციო — მხარე ისტორიულ სამხრეთ საქართველოში (ახლანდელი თურქეთის ტერიტორია); აბოცს, ჯავახეთს, კოლა-არტაანსა და კარს (ყარსი) შორის მდებარე მიწები; XII საუკუნის ბოლო პერიოდში ადმინისტრაციულად ჯავახეთის სანაპირო საერისთავოში შედიოდა; მომდევნო საუკუნეებში სამცხე-საათაბაგოს შემადგენელი ნაწილი იყო. ამ პერიოდში პალაკაციოს უკვე „ჩრდილის“ (თურქ. „ჩილდირ“) სახელით მოიხსენიებდნენ. 1186/87 წლებში ჯავახეთის ერისთავთერისთავმა გამრეკელ კახას ძე თორელმა დაამარცხა პალაკაციოში შემოსული თურქები. XVI საუკუნეში, იგივე ჩრდილის-ჩილდირის მხარე, ოსმალებმა დაიპყრეს. 1578 წელს აქ გაიმართა დიდი ბრძოლა ოსმალთა და სპარსელთა ჯარებს შორის. ბერძენიშვილი დ., ჯავახეთის ისტორიული გეოგრაფიის საკითხები, «საქართველოს ისტორიული გეოგრაფიის კრებული», 1975, ტ. 5; ჯავახიშვილი ივ., ქართველი ერის ისტორია, წგნ. 2, თბ., 1965; ბერძენიშვილი დ., ქართული საბჭოთა ენციკლოპედია, ტ. 7, თბ., 1984. — გვ. 642.
პალატალური ბგერები

პალატალური ბგერები, სასისმიერი, შუასასისმიერი ბგერები, რომლებიც წარმოითქმება შუა ენის აწევით მაგარი სასისაკენ. ქართულში პალატალური ბგერებია ე, ი (ხმოვნები) და ჲ თანხმოვანი — ზოგ დიალექტში. პალატალიზაცია ქართული საბჭოთა ენციკლოპედია, ტ. 7, თბ., 1984. — გვ. 643.
Bursting Out

Bursting Out — ბრიტანული პროგრესული როკ-ჯგუფ ჯეთრო ტალის საკონცერტო ალბომი, გამოცემული 1978 წლის 22 სექტემბერს. იგი ჩაწერილია 1978 წლის საკონცერტო ტურნეს მსვლელობისას, მაგრამ ამა თუ იმ სიმღერის ჩაწერის ზუსტი თარიღი უცნობია. ალბომი აგრეთვე ცნობილია სახელწოდებებით Bursting Out: Jethro Tull Live, Bursting Out — Live და Live — Bursting Out. ინფორმაცია საიტზე Discogs ↑ Horowitz, Hal. Bursting Out AllMusic-ზე ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Bloom, Michael (28 დეკემბერი, 1978). Bursting Out, Rolling Stone ↑ Kent, David (1993). Australian Chart Book 1970–1992, illustrated, St Ives, N.S.W.: Australian Chart Book. ISBN 0-646-11917-6.  ↑ "Jethro Tull - Live - Bursting Out" (გერმანულად). Austriancharts.at. Hung Medien. წაკითხვის თარიღი 22 აპრილი, 2018. ↑ "RPM-ის საუკეთესო ალბომები: გამოცემა 0055a." RPM. კანადის ბიბლიოთეკა და არქივები. წაკითხვის თარიღი 27 აპრილი, 2018. ↑ "Offiziellecharts.de – Jethro Tull – Live - Bursting Out" (გერმანულად). GfK Entertainment Charts. წაკითხვის თარიღი 26 აპრილი, 2018. ↑ "Jethro Tull – Live - Bursting Out". Norwegiancharts.com. Hung Medien. წაკითხვის თარიღი 22 აპრილი, 2018. ↑ "Jethro Tull – Live - Bursting Out". Charts.org.nz. Hung Medien. წაკითხვის თარიღი 22 აპრილი, 2018. ↑ "Jethro Tull | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 22 აპრილი, 2018. ↑ „Jethro Tull ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 22 აპრილი, 2018. ↑ Canadian album certifications – Jethro Tull – Live - Bursting Out. Music Canada. ↑ British album certifications – Jethro Tull – Live - Bursting Out. ბრიტანეთის ფონოგრამების მწარმოებლების ასოციაცია. შეიყვანეთ Live - Bursting Out ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Jethro Tull – Live - Bursting Out. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
პალდო (მრავალმნიშვნელოვანი)

საკუთარი სახელი პალდო შეიძლება აღნიშნავდეს: პალდო — სოფელი საგარეჯოს მუნიციპალიტეტში (დუზაგრამის თემი); პალდო — სოფელი საგარეჯოს მუნიციპალიტეტში (უჯარმის თემი).
Nightcap: The Unreleased Masters 1973–1991

Nightcap: The Unreleased Masters 1973–1991 — ბრიტანული პროგრესული როკ-ჯგუფ ჯეთრო ტალის ორმაგი კომპილაციური ალბომი, რომელიც გამოიცა 1993 წელს. ალბომში შეტანილია ჯგუფის იშვიათი და გამოუცემელი სიმღერები. პირველი დისკი შეიცავს 1972 წლის აგვისტოში ჩაწერილ მასალას, რომელიც მოგვიანებით გადამუშავებული სახით მოხვდა ალბომში A Passion Play (1973). მეორე დისკზე წარმოდგენილია 1984-1991 წლების სტუდიური დუბლები. ალბომი გამოვიდა შეზღუდული რაოდენობით, ხოლო შემოსავალი მისი გაყიდვიდან საქველმოქმედო მიზნებს მოხმარდა. ↑ Eder, Bruce. Nightcap AllMusic-ზე
პალეო...

პალეო... (ბერძნ. palaios — ძველი) — რთული სიტყვის შემადგენელი ნაწილი; აღნიშნავს ძველს, უძველესს, ძველ დროსთან დაკავშირებულს. მაგ. პალეოზოოლოგია, პალეობოტანიკა, პალეოგეოგრაფია და სხვა. ქართული საბჭოთა ენციკლოპედია, ტ. 7, თბ., 1984. — გვ. 643.